nb id nb da de en da de da da da de da id da nb da de en da de da da da de da da de da en da da da da da da de da da da da da da en da da en sv da de en it de da fr en da nb de da eu da da da da da de da da da da de da en nb fr da da da sv
CDEU byder universitetsledelsen velkommen i Bruxelles - Central Denmark EU Office
Vi arbejder for Midtjylland i Bruxelles
Central Denmark EU Office har tirsdag d. 30. juni og onsdag d. 1. juli haft æren af at have besøg af universitetsledelsen på Aarhus Universitet. Programmet har været strikket sammen af EU-specialkonsulent Rikke Edsjö, og har budt på en række interessante møder.
Et spændende og alsidigt program
På programmet var blandt andet på møder med ansatte i Europa-Kommissionens generaldirektorater for Forskning & Innovation og Uddannelse & Kultur om den forskningspolitiske dagsorden i EU, sammenhænge mellem forskning, uddannelse og innovation, samt hvilken rolle og hvilke muligheder de europæiske universiteter har i dagens og fremtidens Europa. Universitetsledelsen fik også mulighed for at diskutere Horizon 2020 og Junckers Investeringsplan med professor Carvalho, medlem af EU’s Forskningskommisær Carlos Moedas kabinet.
Det var dog ikke udelukkende ansatte i Europa-Kommissionen, der fik glæde af besøget fra AU. Den danske ambassadør Ole Toft fik en spændende dialog om den danske vinkel på de forskningspolitiske problemstillinger, ligesom medlemmer af Europa-Parlamentet Bendt Bendtsen (K) og Jeppe Kofod (S) over en frokost fik mulighed for at diskutere samspillet mellem danske aktører og danske MEP’er.
Besøgsgruppen bestod af rektor Brian Bech Nielsen, prorektor Berit Eika, universitetsdirektør Jane Kraglund, AU’s fire dekaner Allan Flyvbjerg, Johnny Laursen, Niels Christian Nielsen og Thomas Pallesen, samt Søren E. Frandsen, særlig international rådgiver for rektor.
På Central Denmark er vi altid villige til at hjælpe med at arrangere studieture for vores midtjyske kolleger. Kontakt CDEU hvis du vil vide mere.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
Forskning, uddannelse og Aarhus Universitet
+32 478 60 24 70
+32 485 86 68 06
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu
Modtag vores nyhedsbrev EU-fokus hver anden uge